CELEX: 62017CA0675
Language: et
Date: 2018-12-06 00:00:00
Title: Kohtuasi C-675/17: Euroopa Kohtu (kolmas koda) 6. detsembri 2018. aasta otsus (Consiglio di Stato eelotsusetaotlus – Itaalia) – Ministero della Salute versus Hannes Preindl (Eelotsusetaotlus — Kutsekvalifikatsioonide tunnustamine — Direktiiv 2005/36/EÜ — Osaliselt kattuvate õppeperioodide lõppedes saadud kutsekvalifikatsiooni tõendavate dokumentide tunnustamine — Vastuvõtva liikmesriigi kontrolliõigus)

4.2.2019   
            
            
               ET
            
            
               Euroopa Liidu Teataja
            
            
               C 44/5
            
         
      Euroopa Kohtu (kolmas koda) 6. detsembri 2018. aasta otsus (Consiglio di Stato eelotsusetaotlus – Itaalia) – Ministero della Salute versus Hannes Preindl
      (Kohtuasi C-675/17) (1)
      
      ((Eelotsusetaotlus - Kutsekvalifikatsioonide tunnustamine - Direktiiv 2005/36/EÜ - Osaliselt kattuvate õppeperioodide lõppedes saadud kutsekvalifikatsiooni tõendavate dokumentide tunnustamine - Vastuvõtva liikmesriigi kontrolliõigus))
      (2019/C 44/07)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Kaebaja: Ministero della Salute
      
         Vastustaja: Hannes Preindl
      
         Resolutsioon
      
      
                  1.
               
               
                  Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta artikleid 21, 22 ja 24 tuleb tõlgendada nii, et need seavad liikmesriigile, mille õigusaktides on kehtestatud täisajaga õppe kohustus ning keeld immatrikuleerida end korraga kahele erialale, kohustuse tunnustada automaatselt selles direktiivis nimetatud kvalifikatsiooni tõendavaid dokumente, mida teine liikmesriik on välja andnud osaliselt kattuvatel perioodidel toimunud õppe lõppedes.
               
            
                  2.
               
               
                  Direktiivi 2005/36 artiklit 21 ja artikli 22 punkti a tuleb tõlgendada nii, nendega on vastuolus see, kui vastuvõttev liikmesriik kontrollib, kas on täidetud nõue, et osaajaga õppe kogukestus, tase ja kvaliteet ei ole pideva täisajaga õppe omast madalamad.
               
            
         (1)  ELT C 52, 12.2.2018.